**ПРОФЕСИОНАЛНА ГИМНАЗИЯ ПО МЕХАНОЕЛЕКТРОТЕХНИКА И ЕЛЕКТРОНИКА**

**Адрес: Бургас, бул. “Стефан Стамболов” №69, тел: 056 544952, факс: 056 813079**

**ПРОЕКТО - ДОГОВОР**

Днес, …………...2017 г. в гр. Бургас на основание Глава двадесет и шеста, чл. 187, във връзка с чл. 20, ал. 3 от ЗОП и протокол на длъжностните лица определени със Заповед № ....................................................2017 г. между:

**1. ПРОФЕСИОНАЛНА ГИМНАЗИЯ ПО МЕХАНОЕЛЕКТРОТЕХНИКА И ЕЛЕКТРОНИКА**, БУЛСТАТ 000044160 адрес: гр. Бургас, община Бургас, обл. Бургас, бул. „Стефан Стамболов“ № 67, представлявано от инж. Роза Арсова Желева - директор и Ангелина Пеева Станчева – главен счетоводител, наричано за краткост **ВЪЗЛОЖИТЕЛ**, и

**2.** **…………….........................................………, ЕИК** …................……..**,** със седалище и адрес на управление ……………., представлявано от …………………………, в качеството на ……………………, роден на ……………………, наричано за краткост “**ИЗПЪЛНИТЕЛ**”, се сключи настоящият договор за следното:

1. **І. ПРЕДМЕТ НА ДОГОВОРА**

**Чл.1**. (1) **Възложителят** възлага, а **Изпълнителят** приема да извърши на свой риск срещу възнаграждение: Извършване на СМР „Хидроизолация на основи – северно крило и ремонт на практика по електротехника“, позиция……………………………………………………………..в Професионална гимназия по механоелектротехника и електроника, гр. Бургас.

(2) Работите по ал.1 са в обем по видове и единични цени съгласно ценово предложение и ценовата спецификация, предложена от **Изпълнителя**, която е неразделна част от договора.

(3) Настоящият договор влиза в сила от датата на подписването му.

1. **ІІ. ЦЕНА НА ДОГОВОРА**

**Чл.2.** **(1)** За изпълнение на работите по **чл.1,** **Възложителят** се задължава да заплати на **Изпълнителя** обща сума в размер на ……………………… /…………………………………/ лева, без ДДС, съгласно предложената от **Изпълнителя** ценова оферта и количествено – стойностната сметка към нея за изпълнение на обекта при проведената процедура за възлагане на обществена поръчка.

Сумата с включен ДДС е …………………… /словом:……………/лв.

**(2)** . Цената по предходната алинея е за цялостното извършване на СМР, включително цената на вложените материали, извършени работи и разходите за труд, механизация, енергия, складиране и други подобни, както и печалба за ИЗПЪЛНИТЕЛЯ

**(3).** При промяна на количествата се попълва отделен акт Образец 19 и се калкулират всички допълнителни и непредвидени разходи.

**ІІІ. НАЧИН НА ПЛАЩАНЕ**

1. **Чл.3. (1)** Дължимата от **Възложителя** сума по **чл. 2(1)** ще се изплаща на ИЗПЪЛНИТЕЛЯ, както следва:
2. 1. авансово плащане на стойност ............. лева без ДДС (30% от сумата по чл. 2 без ДДС) – в срок до 5 работни дни след представяне на оригинална фактура.
3. 2. окончателно плащане – в срок до 10 работни дни след представяне на коректно изготвени и попълнени приемо-предавателен протокол, акт Образец №19 и оригинална фактура.
4. **(2)** Плащането на дължимите от **Възложителя** суми се извършва по банков път, в български левове по следната банкова сметка на **Изпълнителя**:

|  |  |
| --- | --- |
| Банка |  |
| IBAN |  |
| В1С |  |

|  |
| --- |
| **(3)** **Изпълнителят** е длъжен незабавно да уведомява писмено **Възложителя** за всички последващи промени на данните по предходната алинея.В случай, че **Изпълнителят** не уведоми **Възложителя**, счита се, че плащанията са надлежно извършени. |

**ІV. СРОКОВЕ НА ИЗПЪЛНЕНИЕ**

**Чл.4**. Срокът за изпълнение на предмета на поръчката описана в чл. 1 от настоящия договор е ……. /словом:…………. / календарни дни, съгласно офертата на **Изпълнителя** и започва да тече от  датата на подписване на настоящият договор.

Чл. 5. (1) Гаранцията за добро изпълнение на договора се определя от ВЪЗЛОЖИТЕЛЯ в размер на 5% (пет на сто) от стойността на договора.

(2) Гаранцията за добро изпълнение се освобождава в срок от 3 (три) работни дни след приемането на обекта по реда на чл. 11 от настоящия договор без да се дължат лихви на ИЗПЪЛНИТЕЛЯ.

(3) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. (1) ИЗПЪЛНИТЕЛЯТ е длъжен да извърши строителството с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности.

(2) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извършва качествено СМР. Материалите се доставят със сертификат за качество и сертификат за произход.

(3) Разходите за консумация на електроенергия, вода и други консумативи, необходими за изграждане на обекта, са за сметка на ИЗПЪЛНИТЕЛЯ.

Чл. 7. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

Чл. 8. Привличането на подизпълнители за извършването на отделни работи става със съгласието на ВЪЗЛОЖИТЕЛЯ. За извършената от подизпълнителите работа ИЗПЪЛНИТЕЛЯТ отговаря като за своя.

Чл. 9. ИЗПЪЛНИТЕЛЯТ е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 10. ВЪЗЛОЖИТЕЛЯТ се задължава:

1. да предостави на ИЗПЪЛНИТЕЛЯ строителната площадка за времето, предвидено за изграждане на обекта - предмет на настоящия договор, и за реализиране целите по договора;

2. да осигури свободен достъп на ИЗПЪЛНИТЕЛЯ до обекта съгласно одобрения график;

3. да упражнява чрез свои представители инвеститорски контрол върху изпълняваните работи, предмет на договора;

4. да съдейства за изпълнението на договорените работи, като своевременно решава всички технически проблеми, възникнали в процеса на работа;

5. да приеме в срок изпълнените работи;

6. да заплати в договорените срокове и при условията на договора дължимите суми на ИЗПЪЛНИТЕЛЯ;

7. да отменя и възлага допълнителни строителни работи в процеса на изпълнението.

**VІІ. ПРИЕМАНЕ НА ОБЕКТА**

Чл. 11. Обектът се счита окончателно предаден на ВЪЗЛОЖИТЕЛЯ с издаване на разрешение за ползване съгласно Наредба № 3 от 31 юни 2003 г. за съставяне на актове и протоколи по време на строителството.

Чл. 12. (1) ВЪЗЛОЖИТЕЛЯТ има право да откаже да приеме обекта или отделни работи по него, ако открие съществени недостатъци.

(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата, поради отстраняването на недостатъците.

**VІІІ. ФОРСМАЖОРНИ СЪБИТИЯ**

Чл. 13. (1) Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

(2) Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

(3) Ако форсмажорно събитие е възпрепятствало ИЗПЪЛНИТЕЛЯ да осъществи дейностите по настоящия договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.

(4) Страните не носят отговорност една спрямо друга по отношение на вреди, претърпени като последица от форсмажорно събитие.

(5) През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното

събитие.

(6) Страните възобновяват изпълнението на задълженията си по настоящия договор веднага, щом е възможно след отпадане на форсмажорното събитие.

Чл. 14. (1) Форсмажорно събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

(2) Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**ІХ. КОНТРОЛ И УКАЗАНИЯ**

Чл. 15. (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи.

**Х. НОСЕНЕ НА РИСКА**

Чл. 16. (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ, от момента на предоставянето на строителната площадка за изпълнение на СМР.

(2) ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**ХІ. ГАРАНЦИОННИ УСЛОВИЯ**

Чл. 17. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове по чл. 20, ал. 4 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

(2) Гаранционните срокове започват да текат от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация).

(3) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 3 (три) дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок.

**ХІІ. НЕИЗПЪЛНЕНИЕ. ОТГОВОРНОСТ**

Чл. 18. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

Чл. 19. При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 1 % (един)

от общата цена по чл. 3, ал. 1 за всеки просрочен ден, но не повече от 30 % (тридесет).

Чл. 20. (1) При виновно некачествено извършване на СМР, освен задължението за отстраняване на дефектите, ИЗПЪЛНИТЕЛЯТ дължи и неустойка в размер на 30 % (тридесет) от стойността на некачествено извършените СМР.

(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона.

(3) Ако недостатъците, констатирани при приемането на СМР или в гаранционните срокове по чл. 17 от настоящия договор, не бъдат отстранени в договорения срок или при липса на уговорка - в подходящ срок, ИЗПЪЛНИТЕЛЯТ дължи освен неустойката по ал. 1 от настоящия член и неустойка в удвоения размер на разноските за отстраняване на недостатъците.

**ХІІІ. ПРЕКРАТЯВАНЕ НА ДОГОВОРА**

Чл. 21. (1) Действието на този договор се прекратява:

1. с изпълнението на всички задължения на страните;

2. по взаимно съгласие между страните, изразено писмено;

3. при настъпване на обективна невъзможност за изпълнение на възложената работа.

Чл. 22. (1) Ако стане явно, че ИЗПЪЛНИТЕЛЯТ ще просрочи изпълнението на възложената работа с повече от 15 (петнадесет) дни или няма да извърши СМР по уговорения начин и с нужното качество, ВЪЗЛОЖИТЕЛЯТ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

**XІV. ДРУГИ УСЛОВИЯ**

Чл. 23. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на договора.

Чл. 24. (1) Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

(3) Когато препятствията са по независещи и от двете страни причини, разноските по отстраняването на препятствията се поемат поравно.

Чл. 25. (1) Всички съобщения между страните във връзка с настоящия договор следва да бъдат в писмена форма.

Съобщенията ще се получават на следните адреси.

1. за ВЪЗЛОЖИТЕЛЯ:

2. за ИЗПЪЛНИТЕЛЯ:……………..

(2) При промяна на данните, посочени в предходната алинея, всяка от страните е длъжна да уведоми другата в тридневен

срок от настъпване на промяната.

Чл. 26. Нищожността на някоя клауза от настоящия договор не води до нищожност на друга клауза или на договора като цяло.

Чл. 27. Настоящият договор може да бъде изменян само по взаимно съгласие между страните, изразено писмено.

Чл. 28. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

Чл. 29. Неразделна част от настоящия договор са следните приложения:

1. Количествено-стойностна сметка
2. Оферта на Изпълнителя

Чл. 30. За неуредените в настоящия договор въпроси се прилагат разпоредбите на действащото законодателство на Република България.

Настоящият договор се изготви и подписа в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**ПГМЕЕ**

**Директор:………………….**

**Инж. Роза Желева**

**Гл. счетоводител: ...............**

**Ангелина Станчева**